Combat Rock

Combat Rock — პანკ-როკ ჯგუფ The Clash-ის მეხუთე სტუდიური ალბომი. ის გამოიცა 1982 წლის 14 მაისს, Epic Records-ზე. ესაა ჯგუფის უკანასკნელი ალბომი, რომელზეც უკრეავენ მიკ ჯოუნსი და ტოპერ ჰიდონი. ჰიდონი ალბომის გამოსვლამდე ცოტა ხნით ადრე გაუშვეს ჯგუფიდან ჰეროინზე დამოკიდებულების გამო. ჯოუნსმა კი მოგვიანებით დატოვა ჯგუფი შიდა უთანხმოების შედეგად.
ალბომი მოიცავს ბევრ მუსიკალურ სტილს, თუმცა ის ნაკლებად ექსპერიმენტულია წინა ალბომთან, Sandinista!-სთან შედარებით. გაერთიანებულ სამეფოში ალბომი ჩარტებში მეორე ადგილზე მოხვდა და ბრიტანულ ჩარტებში 23 კვირა გაატარა. აშშ-ში კი მეშვიდე ადგილი დაიკავა და 61 კვირის განმავლობაში დარჩა ჩარტებში. ალბომმა მიიღო ორმაგი პლატინის სერტიფიკატი.
ჩაწერა
თავდაპირველად იგეგმებოდა Combat Rock-ის ორმაგი ალბომის სახით გამოცემა, სამუშაო სახელწოდებით Rat Patrol from Fort Bragg, მაგრამ ეს იდეა არ განხორციელდა ჯგუფის შიდა დაპირისპირების გამო. ალბომის პირველი მიქსი გააკეთა მიკ ჯოუნსმა, მაგრამ ის არ მოეწონათ დანარჩენ წევრებს და ეს საქმე გლინ ჯოუნსს მიანდეს, რის შემდეგაც ალბომი ერთმაგ დისკად გარდაიქმნა. პირველი მიქსი მოგვიანებით ბუტლეგის სახით გავრცელდა.
გაფორმება
ალბომის გარეკანის ფოტო გადაიღო პენი სმითმა მიტოვებულ რკინიგზაზე ბანგკოკის მახლობლად, ჯგუფის Far East ტურის დროს, 1982 წელს.
Sandinista!-ს მსგავსად, Combat Rock-ის კატალოგის ნომერი 'FMLN2'-იც პოლიტიკური პარტიის სახელწოდების აკრონიმს წარმოადგენს. Frente Farabundo Martí para la Liberación Nacional (ფარაბუნდო მარტის ეროვნულ-გამათავისუფლებელი ფრონტი), ანუ FMLN ელ-სალვადორის სოციალისტური პარტიაა.
გამოცემა
2000 წელს, ჯგუფის დანარჩენ ალბომებთან ერთად, Combat Rock ხელახლა გამოიცა რემასტერირებული სახით.
მარკუს გრეის თანახმად, სიმღერა Red Angel Dragnet შთაგონებულია Guardian Angels-ის წევრის, ფრენკ მელვინის სიკვდილით. სიმღერა შეიცავს 1976 წლის ფილმის, ტაქსის მძღოლის მთავარი გმირის, ტრევის ბიკლის ციტატებს.
სიმღერაზე Ghetto Defendant მონაწილეობს ბიტნიკი პოეტი ალენ გინზბერგი. ის ჯგუფთან ერთად ასრულებდა სიმღერას მათ კონცერტებზე ნიუ-იორკში. სიმღერის ბოლოს ის კითხულობს გულის სუტრას, პოპულარულ ბუდისტურ მანტრას.
შეფასება და გავლენა
ალბომმა დადებითი შეფასებები მიიღო კრიტიკოსებისაგან. ბრიტანულ ჩარტებში მან მეორე ადგილი დაიკავა. ბილბორდის პოპ ალბომებში კი – მეშვიდე. ასევე ის მოხვდა ბევრი სხვა ქვეყნის ჩარტების ტოპ ათეულში. ამერიკის ხმისჩამწერი კომპანიების ასოციაციამ (RIAA) Combat Rock-ს ოქროს ალბომის სერტიფიკატი მიანიჭა 1982 წლის ნოემბერში, პლატინის სერტიფიკატი – 1883 წლის იანვარში, ხოლო მულტი-პლატინის – 1995 წლის ივნისში.
1999 წელს ჟურნალმა Q-მ ალბომი ხუთიდან სამი ვარსკვლავით შეაფასა და უწოდა „მათი ყველაზე გაყიდვადი ალბომი, მაგრამ დასასრულის დასაწყისი.“ 2000 წელს Alternative Press-მა Combat Rock-ს ხუთიდან სამი ვარსკვლავი მიანიჭა და დაწერა:„The Clash-ის ბოლოსწინა ალბომი...გამოიყენეს გაკვეთილები, რომლებიც წინა სამი წლის განმავლობაში ისწავლეს...მათი კომერციულად ყველაზე წარმატებული ალბომი“ 2004 წელს College Music Journal-მა Combat Rock მეხუთე ადგილზე შეიყვანა 1982 წლის 20 ყველაზე ხშირად დაკრული ალბომის სიაში.
სიმღერების სია
Rat Patrol From Fort Bragg
The Beautiful People Are Ugly Too – 3:45
Kill Time – 4:58
Should I Stay or Should I Go – 3:05
Rock the Casbah – 3:47
Know Your Rights (ხანგრძლივი ვერსია) – 5:04
Red Angel Dragnet – 6:12
Ghetto Defendant – 6:17
Sean Flynn – 7:30
Car Jamming – 3:53
Inoculated City – 4:32
Death Is a Star – 2:39
Walk Evil Talk (ინსტრუმენტული) – 7:37
Atom Tan – 2:45
Overpowered by Funk (დემო) – 1:59
Inoculated City (დაურედაქტირებელი ვერსია) – 2:30
First Night Back in London – 2:56
Cool Confusion – 3:10
Straight to Hell (ხანგრძლივი ვერსია) – 6:56
პერსონალი
ჯო სტრამერი – გიტარა, მთავარი ვოკალი
მიკ ჯოუნსი – გიტარა, ვოკალი
პოლ სიმონონი – ბასი, ვოკალი
ტოპერ ჰიდონი – დრამი, პიანინო და ბასი Rock the Casbah-ზე
დამატებითი მუსიკოსები
ალენ გინზბერგი – მოწვეული ვოკალი Ghetto Defendant-ზე
Futura 2000 – მოწვეული ვოკალი Overpowered by Funk-ზე
ელენ ფოლი – დამხმარე ვოკალი Car Jamming-ზე
ჯო ელი – დამხმარე ვოკალი Should I Stay or Should I Go?-ზე
ტიმონ დოგი – პიანინო Death Is a Star-ზე
პოლი მენდელი – კლავიშები Overpowered by Funk-ზე
გერი ბარნაკლი – საქსოფონი Sean Flynn-ზე
დამუშავება
The Clash – პროდიუსერები
გლინ ჯოუნსი – ხმის ინჟინერი, მიქსინგი
ჯო ბლეინი – ინჟინერი
ჯერი გრინი – ინჟინერი
ედი გარსია – ინჟინერი
პენი სმითი – ფოტოგრაფი
ჩარტები
სერტიფიცირება
წყაროები
სქოლიო
დამატებითი მასალა
1982 წლის ალბომები
The Clash-ის ალბომები
Epic Records-ის ალბომები